钦定古今图书集成/明伦汇编/皇极典/第001卷 > 孝经 > 《士章》
## 钦定古今图书集成/明伦汇编/皇极典/第001卷 > 孝经 > 《士章》

“资于事父以事母”，而爱同；资于事父以事君，而敬同。
故母取其爱，而君取其敬，兼之者父也。故以孝事君
则忠，以敬事长则顺。忠顺不失，以事其上，然后能保
其禄位，而守其祭祀。盖士之孝也。

〈注〉“资”，取也。爱父与母同，敬父与君同，事父兼爱与敬也。移事父孝以事于君，则为忠矣；移事兄敬以事于长，则为顺矣。能尽忠顺以事君长，则常安禄位，永守祭祀。